cyanic-selkie/wikianc huggingface dataset:
Casa delle Libertà
Casa delle Libertà dannet grunnlaget for det seinere Il Popolo della Libertà.
Arabisering
Arabisering innebærer at en folkegruppe som opprinnelig snakket et annet språk til daglig, går over til å bruke arabisk som morsmål. På lengre sikt kan arabisering også innebære at en folkegruppe som har gått over til å snakke arabisk som morsmål, oppgir sin opprinnelige etniske identitet, og antar en arabisk identitet.
Hans-Jørgen Schanz
Hans-Jørgen Schanz (født 1948) er en dansk marxist og idehistoriker.
Schanz ble født i Sønderborg i 1948. Han var student fra 1967, magister i idéhistorie 1973 og dr.phil. 1981. Så virket han som lektor i idéhistorie ved Århus Universitet fra 1973 og professor samme sted fra 1992. Schanz har også studert i Århus, Frankfurt am Main og i Berlin.
Schanz spilte i 1970-årne en viktig rolle i det fagkritiske miljø omkring Århus Universitet og for introduksjonen av den kapitallogiske marxistiske strømning i Danmark generelt. Han har likevel aldri vært medlem av noen partipolitisk organisasjon. I de senere år har hans forskningsmessige arbeid vært konsentrert omkring relasjonene mellom modernitet og metafysikk.
Cristino Castro
Cristino Castro er en kommune i delstaten Piauí i nordøstregionen av Brasil.
Erik Lorch
Erich Madsen Lorch (født 1647, død 1717) var en norsk embedsmann.
Ludvig Holberg skrev i Om Hexeri og Tro paa Spøgelser hvordan Erich Lorch var den første blant Finnmarks øvrighet som tok et oppgjør med overtro og trolldomssaker. Da Lorch en gang helt i starten av 1700-tallet besøkte lagmannen Niels Tygesen Knagenhjelm i Bergen, så han på Knagenhjelms stuegulv «liggende udstrakt en Finlap». Han spurte hva dette skulle bety, og Knagenhjelm, som i sin tid hadde vært sorenskriver i Finnmark, hysjet på ham og sa at sjelen hadde forlatt samens legeme, men når den kom tilbake, ville de få høre nytt. Amtmannen Lorch utbrøt at han «straks skulle bringe sjelen tilbake», og smekket så hardt til samen med stokken sin at han sprang opp med et skrik. Holberg tilføyde at «fanden var lite tjent med en slik amtmann i Finnmark».
Stane Vidmar
Stane Vidmar (født 29. november 1891 i Ljubljana, død 28. juli 1957 i Ljubljana) var en jugoslavisk turner.
Han deltok i fire VM i turn for Jugoslavia. Hans første VM var i Luxembourg i 1911, her fikk han én medalje; bronse i skranke.
Hans neste VM var i 1913, i Paris. Der fikk han ingen medaljer, men fikk en femteplass i den individuelle mangekampen. Neste VM ble ikke arrangert før i 1922, i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak landsmannen Leon Štukelj. Hele fem utøvere kom på delt femteplass i skranke. Igjen fikk han femteplass i den individuelle mangekampen.
I neste VM, i Lyon i Frankrike i 1926, ble det på nytt sølv i lagkonkurransen, også denne gang bak Tsjekkoslovakia. Vidmar vant ingen apparatmedaljer denne gangen.
Skogbrannene i Australia 2009
Skogbrannene i Australia 2009, engelsk Black Saturday bushfires, var en rekke branner, som herjet den australske delstaten Victoria fra lørdag 7. februar frem til 14. mars 2009. Brannene kostet totalt 173 mennesker livet mens 500 ble skadet Brannen ble i 2009 definert som Australias verste naturkatastrofe på 110 år.
De verst rammede stedene var områdene nord for millionbyen Melbourne, hvor en rekke mindre byer, blant andre Kinglake, Maryville, Narbethong og Strathewen nesten ble lagt øde. Minst 2000 eiendommer brant ned. Over 430 000 hektar landområder brant ned, inkludert deler av 70 ulike nasjonalparker.
Brannene oppstod på det verst tenkelige tidspunkt, midt i en kraftig hetebølge, og nettopp på en dag med de høyeste temperaturer, som var registrert i delstaten siden 1859. Brannårsakene ble vurdert til å være såvel en følge av lynnedslag som av ildspåsettelser. Den australske statsminister Kevin Rudd kalte i et TV-intervju de påsatte brannene for «massemord».
I ettertid ble brannsikkerhetstiltak evaluert i det som ble kalt Victorian Bushfires Royal Commission, der omstendighetene og anbefalte sikkerhetstiltak rundt brannene ble evaluert.
Liste over ordførere i Sør-Varanger
Liste over ordførere i Sør-Varanger er en liste over de som har vært ordfører i kommunen siden 1858.
Lindeslekten
Lindeslekten (Tilia) er en planteslekt med ca. 30 arter av løvtrær som hører hjemme i Asia, Europa og det østlige Nord-Amerika. De ble tidligere regnet til lindefamilien, men denne plantefamilien er nå innlemmet i kattostfamilien. Lindetrær er løvfellende og lever i den nordlige tempererte klimasonen. Antallet arter i slekten er umulig å angi eksakt på grunn av omfattende hybridisering artene i mellom.
Lindetrærne har eggerunde knopper og enkle, skruestilte blad som er skeivt hjerteformede. Ørebladene felles av tidlig. Blomstene er alltid eggehvite og har fem kronblader og fem begerblader. De lukter godt og har mye nektar, har mange støvbærere, men bare én griffel. Frukten er alltid fint håret og har normalt 1–3 frø. Slekten er lett å kjenne på fruktene og fruktskaftet, som er en todelt skaft med hver sin frukt på og et langt vingeblad sammenvokst med skaftet der hvor fruktskaftet splittes.
Honning fra lindetreblomster er kjent for å være spesielt velsmakende. Pollineringen utføres hovedsakelig av insekter, mens frøene spres med vinden.
I Norge vokser kun én art, nemlig vanlig lind (Tilia cordata). Den vokser i varme strøk av landet nord til Nordmøre, med én lokalitet i Brønnøy i Nordland, verdens nordligste. Vanlig lind hadde tidligere mange anvendelser. Basten ble blant annet til å lage tauverk, og blomstene ble brukt til lindete. Veden egner seg til treskjæring fordi den er lett å skjære og ikke sprekker opp. Den er blitt brukt til musikkinstrumenter, tresko og gjøkur.
Arter og hybrider
Blant artene i denne slekten finner vi:
Forza Italia
Forza Italia («fremad, Italia!») var et italiensk liberalkonservativt høyreparti som eksisterte mellom 1993 og 2009.
Det ble grunnlagt i 1993 av Silvio Berlusconi, som var partiets leder fra det ble etablert til det ble nedlagt. Sammen med det populistiske separatistpartiet Lega Nord og det reformerte fascistpartiet Alleanza Nazionale utgjorde Forza Italia ved parlamentsvalgene i 2001 og 2006 valgforbundet Casa delle Libertà. Partiet har sittet i regjering i flere perioder med Berlusconi som statsminister.
Kritikere hevder partiet ikke har noe selvstendig program, men mener det som til enhver tid passer Berlusconi. I økonomiske spørsmål er partiet liberalistisk, i andre spørsmål konservativt eller høyrepopulistisk.
Ved parlamentsvalget i 2008 stilte Forza Italia som en del av valgalliansen Il Popolo della Libertà. Deler av denne alliansen ble den 27. mars 2009 omdannet til et politisk parti. Forza Italia opphørte da å eksistere som eget parti.
Allister Carter
Carter lå lenge like utenfor topp seksten på verdensrankingen, men foran sesongen 2007/2008 var han rangert på en fjortendeplass. I kvartfinalen i verdensmesterskapet i 2008 gjorde han sitt første maksimum break og kom også for første gang til finalen i et VM. Denne tapte han imidlertid med 8–18 for Ronnie O'Sullivan.
Særlig på grunn av det gode resultatet i VM klatret Carter til en syvendeplass på verdensrankingen for sesongen 2008/2009. Han vant sin første i 2009 da han slo Joe Swail 9–5 i finalen i Welsh Open. Den påfølgende sesongen klatret han ytterligere til en femteplass. I starten av 2010-sesongen vant han sin andre rankingturnering da han vant finalen i Shanghai Masters 10–7 over Jamie Burnett.
Familie
En familie er en institusjon eller et hushold som består av en gruppe individer som er knyttet sammen gjennom arv (demonstrert eller stipulert) fra felles aner, ekteskap, partnerskap eller adopsjon.
I vestlig kultur refererer familien spesielt til en gruppe mennesker i samband med blodsbånd eller legale former som ekteskap, partnerskap eller adopsjon. Mange antropologer argumenterer for at termen «blodsbånd» må forstås metaforisk; noen argumenterer for at det er mange ikke-vestlige samfunn hvor andre konsepter enn «blodsbånd» er de sentrale for synet på familien.
Etymologi
Ordet «familie» kommer fra latin familia, som igjen kom av ordet famulus med betydningen «tjener, slave», av ukjent opprinnelse. Familia kan ikke oversettes direkte til vårt ord "familie", men viste til en romersk husholdning med den mannen som var familiens overhode (pater familias), hans hustru, hans barn, slaver og husdyr. «Familie» fra det latinske familia ble tatt opp i engelsk på 1400-tallet, i tysk på 1500-tallet, og kom muligvis til Norden på samme tid. På moderne islandsk brukes termen fjölskylda, som i høymiddelalderen betød «hvad der paaligger nogen som en forpligtelse, der skal opfyldes; en gerning, der ikke maa forsømmes».
På gammelnorsk ble husstanden omtalt som heimamenn med den ordrette betydningen «hjemmemennesker». Ordet forekommer ofte i de islandske sagaer, der det ikke er noe eget ord for «familie». Som synonym til heimamenn hadde man ordet hyski av samme roten som hibyli, som betød «hus, bolig», og er gått inn i moderne språkbruk som «hybel» (leid værelse). Ordet er også beslektet med hjon/hju, som ble brukt om ektefeller, og er bevart i moderne norsk og svensk i ordet «hjonelag» om ekteskap.
Den mest omfattende betydningen av hju finnes i ordet skuldahju, som viser til «de som en husbond er forpliktet til å forsørge, og de som må arbeide med dette formålet for øye». Hju var forbundet med husholdningen på en gård (bu), både som økonomisk enhet og sosial gruppe.
Europavei 12 (Norge)
Europavei 12 (Norge) (E12) er en norsk riksvei som går mellom Mo i Rana havn og riksgrensen ved Umbukta.
Hele strekningen ligger i Rana kommune i Nordland fylke og er del av europavei 12 mellom Norge, Sverige og Finland. Veien går østover til Raudvatnet før den går sørover til riksgrensen mot Sverige ved Umbukta.
Historie
Veien mellom Mo og Umbukta sto ferdig som vintervei i 1891. Man kunde kjøre på isen til Umfors i Sverige (34 km fra grensen) til en svensk vei som ble klar 1904. De siste 3 km av veien fram til riksgrensen og videre i Sverige ble bygd mellom 1936 og 1938, og mellomriksveien ble offisielt åpnet 13. august 1939.
Opprinnelig gikk E12 østover fra E6 i Mo i Rana. Forlengelsen vestover var skiltet riksvei 12 til den ble del av E12 i 2019.
Utbedringer 1962–1972
Beslutningen om å legge Norsk Jernverk til Mo i Rana i 1946, medførte en stor kraftutbygging i Korgen kommune og Nord-Rana. Dette økte også behovet for at riksveg 772 skulle være vinteråpen og tåle store kjøretøy. Mellom Utsikten og Umbukta ble det satt igang store omlegginger av veien, slik at NVE skulle få sikker framkomst til anleggene ved Sauvassåga og Storakersvatnet. Mellom 1962 og senhøstes 1972 ble veien asfaltert. På Gruben ble den flyttet til den nybygde Storgata. Fra Gruben til Utsikten ble det bygd en helt ny veistrekning, og fra Utsikten til Riksgrensen ble veien delvis utbedret, og delvis erstattet av nye veistrekninger.
Ny trasé fra Tverråneset (1995)
I 1983 ble det utnevnt en veiplankomité, som i 1985 fremla innstillingen «Transportplan Mo». Rapporten foreslo å legge veien utenfor Gruben sentrum, og legge en ny veitrasé fra Tverrånes til øvre Gruben. Det ble også foreslått en rundkjøring ved Tverrånes, der veien skulle møte E6. En ny bru («sagbrua») over Tverråga ble bygd i løpet av årene 1991 og 1992, og den nye veitraséen ble åpnet den 10. november 1995.
Umskartunnelen (2006)
Den 31. oktober 2006 ble tunnelen gjennom Umskaret åpnet, og erstattet dermed en veistrekning som nådde 650 moh over et værutsatt fjellparti. Samtidig ble E12 utbedret på begge sider av fjellovergangen, fra Raudvatnet i vest til Riksgrensen i øst. En rekke fjell-nabber, som forårsaket uoversiktlige situasjoner i svinger, ble fjernet på vestsiden. Langs Umbukta, øst for Umskaret, ble svinger erstattet av rette veistrekninger. Under halvparten av 2012 og av 2013 var Umskartunnelen stengt for reparasjoner.
Sør-Tverrfjordelva
Sør-Tverrfjordelva (nordsamisk: Bártnavuonjohka) er ei elv i Loppa kommune i Finnmark. Den renner fra nordsida av Langfjordjøkelen til munningen i Langfjorden ved bygda Sør-Tverrfjord. Elva er 9,9 km lang og har et nedbørfelt på 31,95 km². Middelvannføringen ved munningen er 1,31 m³/s.
Fra Langfjordjøkelen faller elva ganske bratt ned mot hoveddalen, med en rekke små innsjøer i den flate dalbunnen. Mellom sjøene går elva i stryk. Dalbunnen er myrlendt, og i dalsidene vokser det bjørkeskog. Med unntak av bebyggelsen i Sør-Tverrfjord ved munningen er nedbørfeltet helt uten inngrep. Vassdraget er attraktivt for friluftsliv, og da spesielt sportsfiske, ettersom elva er ei god sjøørretelv.
Elva ble vernet mot kraftutbygging i supplering av Verneplan for vassdrag i 2005. Vernet ble begrunnet med vassdragets urørthet, med store verdier knyttet til naturmangfold.
C--
C— er et programmeringsspråk som ligner på, og er avledet av programmeringsspråket C. Språket ble skapt av forskerne Simon Peyton Jones og Norman Ramsey innenfor funksjonsorientert programmering. Det blir generert av kompilatorer som et mellomliggende språk på et svært høyt nivå. Ulikt mange andre mellomliggende språk, blir det representert gjennom ren ASCII-tekst, og ikke bytekode eller noe annet binært format.
Robert Malcolm
Robert Malcolm, vanligvis kalt Bob Malcolm, (født 12. november 1980 i Glasgow, Skottland) er en skotsk fotballspiller som har spilt for en skotsk og en engelsk klubb. Han spiller nå for Derby County i Premier League.
Malcolm har spilt 1 U-21 kamp, og 3 B-kamper for.
Klubblag
Robert Malcolm slet også i 2001/02-sesongen med å etablerte seg på Rangers midtbane der han ved sesongslutt hadde stoppet på syv ligakamper og en cupkamp, men i 2002/03-sesongen fikk han mer spilletid. Totalt fikk han med seg 24 ligakamper i denne sesongen, og av disse var 19 fra start. Sesongen etter ble det 14 ligakamper før han i 2004/05-sesongen endte på 21 ligakamper for Rangers. I 2005/06-sesongen ble det 13 ligakamper, men alle disse kom mens Alex McLeish var manager. Etter at Paul Le Guen overtok som manager i mars 2006 ble det ikke flere obligatoriske kamper på Malcom og den 31. august 2006 ble han fristilt fra kontrakten med Rangers.
Den 6. september 2006 skrev han under for Derby County, og han debuterte for klubben den 12. september 2006 i en ligakamp mot Wolverhampton Wanderers. Han etablerte seg straks i startoppstillingen til Derby, men en skade i oktober 2006 holdt han borte fra fotballen i to måneder. Etter at han var restituert ble det mer sporadiske innhopp på Malcolm, og totalt fikk han bokført ni ligakamper og tre andre obligatoriske for the Rams i 2006/07-sesongen.
Berberhund
Berberhund er et begrep som refererer til ulike hunderaser fra Nord-Afrika, tradisjonelt holdt av berbiske folkeslag.
Emmen (Sveits)
Emmen er en kommune i Sveits i distriktet Hochdorf som ligger i kantonen Luzern i Sveits.
Den er en del av det metropolområdet rundt Luzern. Kommunen har også Emmenbrücke innenfor sine grenser.
Hein Paulsen
Hein Paulsen (født 30. september 1924, død 11. juni 1984) var en norsk jazzmusiker (trompet), kjent fra egne besetninger, eksempelvis hans Rytmeorkester (1941–42) som blant annet hadde med en ung Bjarne Nerem saksofon. Senere innlemmet han den lovende saksofonist Kristian Bergheim, pianisten Øistein Ringstad og  Pete Brown som trommeslager. Paulsen var ellers mye brukt frilans i Oslo's jazzliv. Mot slutten, utover 60-tallet, var han i Kjell Karlsen's orkestre. Han var bror til Gerd Paulsen (1915–77) som var mor til Harald Heide-Steen jr..
Selvsensur
Selvsensur er når man utøver sensur overfor seg selv. Selvsensur inntreffer når man er redd for å støte noen, og praktiseres flittigst av journalister, filmskapere, forfattere og forlag.
Asuka (forskningsstasjon)
Asuka (japansk: あすか基地, Asuka Kichi) er en japansk forskningsstasjon i Antarktis, beliggende 930 moh på Prinsesse Ragnhild Kyst nord for Sør-Rondane i Dronning Maud Land. Stasjonen åpnet desember 1984. I perioden 1987 til 1991 var stasjonen helårsbemmanet og det ble gjennomført forskning innen meteorologi, glasiologi, geofysikk og atmosfæriske studier.
Stasjonen ble stengt i desember 1991 og benyttes nå kun til uovervåkede meteorologiske observasjoner av National Institute of Polar Research. Mesteparten av bygningsmassen på 450 kvadratmeter er begravet under snø.
Liste over ordførere i Karasjok
Liste over ordførere i Karasjok
Curimatá
Curimatá er en kommune i delstaten Piauí i nordøstregionen av Brasil.
Kjemien stemmer
Kjemien stemmer er navnet på lærebøker utgitt av Cappelen. Bøkene blir hovedsakelig benyttet av VG2- og VG3-elever med kjemi som valgfag. Kjemien stemmer er skrevet i tråd med Kunnskapsløftet, og er derfor offisielt godkjent i det norske skoleverk. Truls Grønneberg, Merete Hannisdal, Bjørn Pedersen og Vivi Ringnes er forfatterne av bøkene.
Kro
En kro er et vertshus eller en liten restaurant på landet. Kroen ligger gjerne sentralt i en landsby. Kroer er mest kjent fra Danmark. I Norge hadde man skysstasjoner/ postbondegårder og gjestgiverier med omtrent samme funksjonen
Kroer er kjent siden 1400-tallet. Kongelige privilgerte kroer hadde særlige rettigheter. De kunne servere alkoholholdige drikker og innlosjere folk. De lå gjerne langs de gamle landeveiene, med en avstand som passet til at en ble trett, sulten og tørst innen man nådde neste kro, det vil si ca. en halv dagstur med hesten i luntetrav.
I Danmark finnes fortsatt mange kroer med røtter tilbake til 15- og 1600-tallet. Kroene er gjerne organisert rundt turismekonsepter som snapseruter eller kroferie, der den reisende kan dra fra kro til kro.
En veikro er en kro som ligger inntil en vei. Kundene er gjerne på reisefot. Veikroene pleier å servere husmannskost eller hurtigmat slik at gjestene raskt skal kunne få sin mat og kunne reise videre. Utenfor veikroen er det parkeringsplasser (også for større kjøretøyer) og informasjon om avstander eller severdigheter i området. Mange veikroer er lokalisert i tilslutning til en bensinstasjon.
Europaparlamentsvalget i Hellas 2009
Europaparlamentsvalget i Hellas 2009 ble avholdt søndag 7. juni 2009. Det ble valgt 22 mandater til Europaparlamentet.
Ibanez Iceman
Ibanez Iceman er en Ibanez gitar produsert av Hoshino Gakki. I 1977 ble Ibanez/Elger saksøkt av Gibson for å ha kopiert gitarhodet til en av deres modeller, men saken ble dropet etter at Ibanez endret designet til gitaren.
Trænstaven
Trænstaven er et fjell på øya Sanna i Træna kommune i Nordland. Det har en høyde på 338 meter over havet. Toppen er det høyeste punktet i Træna kommune, og et velkjent landemerke på Helgeland.
Brandbu Idretsforening
Brandbu Idretsforening (stiftet 13. mai 1915) er en idrettsforening som hører hjemme i Gran kommune i Innlandet.
Historie
Klubben har sine røtter tilbake i «Grans skøyteklub» som ble stiftet i 1888, og som var Hadelands første idrettsorganisasjon. I fortsettelsen på 1890–tallet, ble ski og flere andre idrettsaktiviteter organisert. Etter at kommunen ble delt i 1897 (Brandbu og Gran kommuner), ble det stiftet en særskilt skiklubb, Brandbu skiklubb, ved årsskiftet 1898/99.
Navnet «Brandbu Idrætsforening» ble første gang presentert for allmennheten i avisen «Vestoplændingen», 17. mai 1904. Iflg. formålsparagrafen drev denne primært med friidrett og turn, men skulle være en allsidig klubb og med sterk vekt på sosiale og relasjonsbyggende aktiviteter.
I 1915 markerte klubben «Rask» seg. Den ble stiftet som en fotballklubb, men fikk overdratt også friidrett av det da etablerte «Hadelands Idrætskretslag». Brandbu Idretsforening ble stiftet i 1915.
Blant utøvere som har representert klubben, finnes Hans Engnestangen som satte verdensrekord på 500 m i Davos under Allround-VM 1938 på 41,8 sekunder.
FTP
File Transfer Protocol (FTP) er en standardisert applikasjons-protokoll for overføring av filer i et TCP/IP-basert nettverk, og involverer to parter - en 'klient' og en 'server'. Protokollen er definert i standarddokumentet RFC 959 med senere utvidelser og definerer funksjoner, kommandoer og mekanismer for overføring og manipulering av filer mellom klient og tjener. Den angir ikke hvordan brukergrensesnittet skal implementeres, men det har i årenes løp utviklet seg en de facto standard for FTP-klienter med kommandolinje. Hele eller deler av protokollen ble etterhvert innebygget i mange såkalte 'file-managers', nettlesere og spesialprogrammer som FileZilla, et åpen kildekode prosjekt som omfatter både klient og tjener. For nettlesere endret dette seg etter 2020, da FTP-støtten først ble 'utkoblet', senere fjernet fra de de mest populære variantene – som Chrome, Firefox og Safari.
Klient og tjener i FTP-sammenheng er programmer, ikke maskiner. En FTP-server kan like gjerne kjøres på en liten PC som en stor server-maskin. For eksempel har programpakken MTCP for MS-DOS en enkel server-implementasjon i tillegg til en FTP-klient. Likeledes kan FTP-servere også kjøres på laptop s og IoT-enheter helt ned til frimerke-størrelse.
FTP-klienten er ofte et brukerprogram med grafisk brukergrensesnitt eller kommandolinje der brukeren kan hente, sende og manipulere filer på serveren. FTP-klienter finnes for de fleste plattformer, men er ikke nødvendigvis installert – ofte av sikkerthetsmessige årsaker. Protokollen er åpen, uten kryptering og dermed enkel å 'avlytte' med lett tilgjengelige verktøy som tcpdump og Wireshark. FTPS eller 'FTP Secure', som sikrer både autentisering og dataoverføring via TLS/SSL, løser denne utfordringen, men er lite implementert – blant annet fordi det i dag finnes bedre og sikrere alternativer for de fleste anvendelser (mer om sikkerhet nedenfor).
Historie
FTP er Internettets eldste verktøy og første applikasjons-protokoll med opprinnelse tilbake til 1970 (RFC 114). I tillegg til å muliggjøre overføring av filer og data mellom digitale systemer i sann tid, ble FTP fundament for de første Internett-baserte e-post implementasjonene.
Utvidelsene har gitt FTP tilstrekkelig funksjonalitet til å implementere fullfunksjons nettverksbaserte filsystemer (engelsk 'remote file systems'). Et eksempel på en slik implementasjon er CurlFtpFS, som via FTP kobler serverens filsystem inn i det lokale filsystemet på en Linux maskin – etter samme modell som for eksempel NFS. Likeledes har en rekke utviklingsverktøy bygget inn FTP i sin egen filbehandling slik at filer på andre maskiner kan manipuleres og redigeres som om de var lokale, for eksempel BBedit.
Protokoll
Som applikasjonsprotokoll er FTP basert på TCP for pålitelig overføring av kommandoer og data. Protokollen definerer en kommandokanal der klient og tjener utveksler enkle tekst-baserte kommandoer og like enkle responser. For eksempel vil kommandoen 'RETR fil1.dat' be serveren om å sende angitte fil hvis den finnes og er tilgjengelig. Svaret fra serveren vil være '200 OK' hvis alt er i orden, eventuelt en annen kode som indikerer hvilken feil som oppsto. Deretter starter overføringen, som foregår via en egen datakanal. Kommandokanalen – i realiteten en enkel Telnet-forbindelse – er åpen så lenge innloggingen varer, mens datakanaler åpnes og lukkes for hver transaksjon. TCP-port 21 for kommando og 20 for data er standard, men både klient og server kan velge andre porter. FTP-protokollen definerer også kommandoer for manipulering av filer, konvertering av data og filnavn, og håndtering av ulike tegnsett. En del av disse er i praksis utgått på dato, men fortsatt med i spesifikasjonen.
I nyere tid har FTP fått flere modi. Opprinnelig ble datakanalen som etableres for hver transaksjon, åpnet og lukket av serveren. Dette kalles 'aktiv modus'. Med introduksjonen av brannmur er som stenger for 'tilfeldige' forbindelser utenfra, og NAT-protokollen, som muliggjør mange nettklienter på samme Internett-adresse, er dette ikke lenger mulig. Derfor ble 'passiv modus' introdusert, der rollene er byttet og klienten har ansvaret for datakanalen. Den praktiske forskjellen er imidlertid minimal og siden NAT og brannmurer er så utbredte, er passiv modus i dag standard for de fleste FTP klient-implementasjoner.
Stang (slekt fra Halden)
Stang er en norsk slekt fra Halden. Den stammer fra Fabian Stang (1622–1701) som kom fra Tyskland, ble festningsbygger og etablerte det som skulle bli Stangeskovene. Til slekten hører statsminister Frederik Stang, skipsreder Jørgen Breder Stang og tidligere ordfører i Oslo, Fabian Stang.
Våpen
Stamfaren, byggmester Fabian Stang, brukte et segl med et våpenskjold som har yrkessymboler: I skjoldet en nedvendt passer lagt over en oppvendt vinkelhake. På skjoldet en hjelm med initialer som hjelmtegn. Våpenet finnes i nyere tid brukt som slektsvåpen med blå figurer på sølv bunn.
Fylkesvei 1928
Fylkesvei 1928 går mellom Nedre Toner og Sand i Nord-Odal.
Frem til 2019 hadde veien betegnelsen fylkesvei 263 (Hedmark).
Arnt Birkedal
Arnt Birkedal (født 11. februar 1959 i Stavanger) er en norsk forfatter. Han har i hovedsak skrevet dikt, ungdomsbøker og sanger, ofte om kjærlighet.
Arnt Birkedal er utdannet adjunkt og har jobbet 15 år som lærer i grunnskolen på alle trinn. Han debuterte i 1983 med diktsamlinga Balladen om hålet i dørå. Siden 1998 har han vært forfatter på heltid. Han skriver både på stavangerdialekt og nynorsk.
De fleste bøkene hans er utgitt på nynorskforlaget Samlaget. Han fikk Samlagsprisen i 2007 og Teskjekjerringprisen i 2008.
Arnt Birkedal bor og arbeider i Stavanger.
Director’s Cut (Kate Bush-album)
Director's Cut er Kate Bush s niende studioalbum, ett av to album utgitt i 2011. Albumet består av nye versjoner av låter fra de to foregående utgivelsene The Red Shoes og The Sensual World. Director's Cut er den første utgivelsen på Bushs eget plateselskap Fish People.
Flower of the Mountain er en ny versjon av The Sensual World fra 1994, med ny tekst etter at Bush fikk tillatelse fra James Joyces etterlatte til å bruke passasjer fra hans verk Ulysses.
50 Words for Snow
50 Words for Snow er Kate Bush s tiende studioalbum, ett av to album utgitt i 2011. Medvirkende på plata er bl.a. musiker Elton John, skuespiller Stephen Fry og trommeslager Steve Gadd.
Olav Nygaard
Olav Nygaard kan vise til:
Currais
Currais er en kommune i delstaten Piauí i nordøstregionen av Brasil.
Bergen bibelskole
Bergen bibelskole er en ettårig fulltids bibelskole, med fokus på bibelforståelse, praktisk menighetsliv og evangelisering. Skolen ligger i Kanalveien 66 på Minde i Bergen. Skolen har 35 plasser og har en stab på 6 faste medarbeidere. I tillegg er det knyttet en stor gruppe ledere og lærere til skolen gjennom kontaktene i menigheten Kristent Fellesskap i Bergen og menighetsnettverket Kristent Nettverk.
Bergen Bibelskole ble startet i 1990 med Noralv Askeland og Erling Thu som initiativtagere, skolen ble en offentlig godkjent bibelskole samme år. Ønsket var å utruste kristne ledere og menighetsarbeidere. Selv om mye på skolen har forandret seg siden 1990, drives skolen fremdeles etter de samme målbeskrivelsene: Å utruste mennesker til tjeneste for Gud i eget liv og familie, i menigheter og i samfunnet for øvrig.
Trainee
Trainee er et begrep som ofte blir brukt om en nyutdannet med høyere utdanning som får en praksisperiode i en eller flere bedrifter i en tidsbestemt periode. Dette er en ordning som har blitt mer og mer vanlig med årene. Direkte oversatt fra engelsk betyr trainee; praktikant, opplærings/kandidat eller aspirant, hvorav praktikant antas å være det norske begrepet.
To hovedordninger
Det skilles gjerne mellom to hovedordninger: Regionale traineeordninger og konserntrainee.
Hensikt
Ansettelse av trainee, det være seg via en regional traineeordning eller konserntrainee er for å rekruttere og trene opp unge og høyt nyutdannede kandidater for senere fast ansettelser, gjerne innen ulike lederposisjoner.
Statens yrkespedagogiske høgskole
Statens yrkespedagogiske høgskole var en høgskole for lærerutdanning innen yrkesskolene, etablert i Oslo i 1947 under navnet Statens yrkeslærerskole. Skolen ble i 1994 fusjonert inn i Høgskolen i Akershus.
Statens yrkeslærerkurser for verkstedskolen ble opprettet i 1960, skiftet senere navn til Statens yrkeslærerkurs. Yrkeslærerskolen og yrkeslærerkursene ble i 1967 slått sammen under navnet Pedagogisk seminar for yrkeslærere, Oslo; som igjen skiftet navn til Statens yrkespedagogiske høgskole i 1978/1982. Forholdsvis samtidig med omdanningen til PSY ble Statens trafikklærerskole og Statens lærerskole i handels- og kontorfag opprettet som særskoler for disse grenene.
Surna
Surna er ei elv i Surnadal og Rindal kommune. Elva dannes ved Rindalsskogen i møte mellom elvene Lomunda og Tiåa, og renner ned Surnadalen til den munner ut i Surnadalsfjorden ved Surnadalsøra. De viktigste sideelvene til Surna er Rinna, Folla og Vindøla, som alle har sine kilder i Trollheimen.
Surna sammen med Driva er de viktigste lakseelvene på Nordmøre. Den største laksen som er tatt på stang i Surna er 26,5 kg. Gjennomsnittsstørrelsen på laksen i Surna er ca. 5 kg. De fleste årene tas det imidlertid laks på 17 – 18 kg.
Laks og sjøørretfiske er tillatt fra og med 1. juni til og med 31. august.
Siden 2001 har Norsk laksefestival blitt arrangert årlig i Surnadal med fiskekonkurranse i Surna.
I Nedre Surnadal er elva grense mellom Ranes og Øye kirkesogn. De som bor sør for elva hører til Ranes og de som bor nordom hører til Øye.
Sæbyggjenuten
Sæbyggjenuten er et fjell som ligger på grensen mellom kommunene Bykle i Agder og Tokke i Vestfold og Telemark. Sæbyggjenuten har en høyde på 1 507 meter over havet, og er det høyeste punktet i Agder fylke.
Jomsborg
Mindesmærke i Wolin med dansk og polsk indskrift i runelignende stil, til minde om Harald Blåtands død i Jomsborg i 986 (egentlig 985).
Jomsborg var en mytisk borg med vikinger og hærmenn ved den baltiske sydkysten i dagens nåværende Pommern. Det var tilholdsstedet for de såkalte jomsvikingene av hovedsakelig dansk opprinnelse, kjent fra Jomsvikingenes saga. Jomsborg omtales av Snorre Sturlason i Heimskringla, og i flere andre norrøne middelaldertekster.
Den ledende teorien er at Jomsborg lå på øya Wolin ved Oders munning. Den eneste kilden som nevner en nøyaktig plassering av Jomsborg er den kontroversielle Gesta Wulinensis ecclesiae pontificum som ble oppdaget høsten 2019. Den norske arkeologen Frans-Arne Stylegar foreslår i boka Håkon Jarl (2013) at Jomsborg kan være en av de danske trelleborgene, nærmere bestemt Aggersborg ved Limfjorden nord i Danmark. Her fant arkeologer 48 geometriske forlegningsbrakker for til sammen 5,000 mann.
Stuping under VM i svømming 2011 – 3 meter synkron menn
3 meter synkron menn under VM i svømming 2011 ble avholdt den 19. juli.
Resultater
Kvalifiseringsrundene ble avholdt den19. juli klokken 10.00.
The preliminary round was held at 10:00. Finalen ble avholdt samme dag klokken 17.05.
Grønn viser til finalister
Ordinalnivå
Ordinalnivå er det nest laveste av fire målenivåer. Variablenes verdier har ulike egenskaper som kan rangeres i forhold til hverandre på en skala, men den innbyrdes avstanden mellom hver verdi har ingen betydning.
Et eksempel er variabelen holdning til lønn. De tre verdiene nedenfor kan rangeres, men det er ikke mulig å si noe kvantitativt om avstanden mellom verdiene.
Allgemeine Zeitung (Namibia)
Allgemeine Zeitung er den eldste dagsavisen i Namibia, og den eneste tyskspråklige dagsavisen i Afrika. Avisen ble grunnlagt i Windhoek i den daværende tyske kolonien i 1916 under navnet Der Kriegsbote. Tyskland tapte 1. verdenskrig og kolonien Namibia ble lagt under Sør-Afrika. Det var likevel behov for en tyskspråklig avis, så den byttet navn til det nåværende fra 1. juli 1919.
Avisen er seg bevisst at den er en namibisk avis og flertallet av de som arbeider der er født i Namibia eller naturaliserte namibiere.
AZ har et opplag på om lag 5 000 eksemplarer. De daglige utgavene er på 12 eller 16 sider, men fredagsutgaven er på 32 sider. Nesten alle tyskspråklige familier i Namibia abonnerer på avisen, så den har om lag 20 000 lesere. I tillegg går det noen hundre til Sør-Afrika. Lesere i Tyskland abonnerer på fredagsutgaven, som hver måned har et større turistmagasin.
Ferdinand Bol
Ferdinand Bol (født 24. juni 1616, død 24. august 1680) var en nederlandsk maler og håndverker.
Bol ble født i Dordrecht. Han var lærling hos Rembrandt van Rijn og senere ble mange av hans malerier feilaktig tilskrevet Rembrandt. Rundt 1660 var Bol en meget populær maler men mistet mot slutten av tiåret sin posisjon. Bol døde i Amsterdam hvor en gate, «Ferdinand Bolstraat», er oppkalt etter ham.
Svenolov Ehrén
Han var gift med norsk-svenske Åse Kleveland fra 1972 til 1982.
Hongkong under Sommer-OL 1960
Hongkong under Sommer-OL 1960. Fire sportsutøvere fra Hongkong deltok i to sporter under Sommer-OL 1960 i Roma. Det var tredje gangen Hongkong deltok i et OL, de vant ikke noen medaljer.
Umberto Bossi
Umberto Bossi (født 19. september 1941 i Cassano Magnago) er en italiensk politiker. Han ledet partiet Lega Nord fra det ble dannet i 1991 til 2012.
Curralinhos
Curralinhos er en kommune i delstaten Piauí i nordøstregionen av Brasil.
Tekna
Tekna – Teknisk-naturvitenskapelig forening er norsk forening av akademikere som er en videreføring av Den norske ingeniør- og arkitektforening, som ble stiftet i 1874.
Foreningen organiserer personer med mastergrad eller mer innen teknologi og realfag, og hadde per februar 2023 over 102,000 medlemmer med hovedfags-, mastergrads- eller sivilingeniørutdanning, inkludert over 15,000 studentmedlemmer.
Tekna er den største organisasjonen i Akademikerne og har 32 lokalavdelinger, og 21 tilknyttede tekniske foreninger. Studentmedlemmene er organisert i Tekna Student og er ikke medlemmer av lokalavdelingene.
Historie
I 1852 ble Den polytekniske forening stiftet. Dette opphavet gjør Tekna til en av de eldste organisasjonene i norsk arbeidsliv. Den samarbeidet i perioden 1861 til 1874 med Den tekniske forening. Ingeniørene og arkitektene ønsket etter hvert å organisere seg i en egen forening, blant annet for å «vareta de faglige særinteresser, virke for samhold inden standen og repræsentere denne utadtil» og i 1874 ble «Den norske ingeniør- og arkitektforening» stiftet, på initiativ fra Peter Andreas Blix. Foreningen skiftet i 1912 navn til «Den Norske Ingeniørforening», og i 1973 til «Norske Sivilingeniørers Forening» (men hadde forkortelsen «NIF»). Dagens navn «Tekna - Teknisk-naturvitenskapelig forening» kom i 2004.
Curral Novo do Piauí
Curral Novo do Piauí er en kommune i delstaten Piauí i nordøstregionen av Brasil.
Sergej Baziuk
Sergej Baziuk er en stuper fra Litauen. Han deltok i grenen 3 meter synkron menn under VM i svømming 2011.
A Sharp (Axiom)
A#, eller A Sharp, er et åpen kildekode, objektorientert programmeringsspråk først utviklet av IBM for forskning og utvikling av matematiske algoritmer. Programmeringsspråket følger med Axiom Computer Algebra System og har sterk typesetting og matematisk korrekt typehiearki. A# er tilgjengelig på en rekke platformer, deriblant de fleste Linux-distribusjoner og Microsoft Windows.
Historie
A# har vært i utviklet siden 1973, da kalt Scratchpad. Språket ble utviklet av Richard Jenks som forsker hos IBM. Det begynte som en integrert del av Axiom Computer Algebra System, men ble senere til et separat språk. På 1990-tallet ble Axiom kjøpt av Numerical Algorithms of England (NAG) som viste seg å gi lite finansiell gevinst for bedriften. NAG ga etterhvert ut Axiom som åpen kildekode til fordel for brukerne.
A New Stereophonic Sound Spectacular
A New Stereophonic Sound Spectacular er det første musikkalbumet utgitt av det belgiske bandet Hooverphonic. Albumet ble gitt ut i 1996 og er det eneste albumet vokalisten Liesje Sadonius sang på. Låta «2 Wicky» ble forøvrig brukt som filmmusikk til filmen Stealing Beauty av den italienske filmregissøren Bernardo Bertolucci.
MP35
MP35 (Maschinenpistole 35) er en maskinpistol brukt av Tyskland før og under andre verdenskrig.
Den ble utviklet tidlig på 1930-tallet av Emil Bergmann (sønn av Theodor Bergmann). Den er en enklere versjon av Bergmann MP34 (ikke til å bli forvekslet med MP34 fra Steyr), som igjen er bygget på Bergmann MP32 som det danske selskapet Schultz & Larsen produserte på lisens fra Bergmannselskapet. Den ble produsert på Bergmannfabrikken i Suhl og hos Walther Waffenfabrik i Zella-Mehlis, hvor 5 000 eksemplarer ble laget mellom 1936 og 1940. Ved krigsutbruddet ble produksjonen flyttet til Junker & Ruh (produksjonskode «ajf»), hvor omtrent 40 000 eksemplarer ble produsert frem til produksjonen stoppet i 1944. De aller fleste av disse ble levert til Waffen-SS.
Design
MP35 har progressiv avtrekker for valg mellom hel- og halvautomatisk ild, fungerer med masseretardert sluttstykke og skyter fra åpent sluttstykke. Sikringen er plassert på venstre side av låsekassen. Mating av ammunisjon foregår ved at våpenmagasinet sitter på høyre side og tomhylsene kastes ut på venstre side. Løpet er innesluttet av en kjølekappe, og har munningsbrems foran. Den er kamret for ammunisjon i kaliber 9 x 19 mm Luger.
Versjoner
MP35 ble også eksportert til Bolivia, Etiopia, Spania og Sverige, (hvor den gikk under navnet Kpist m/39).
Februar
Februar er årets andre måned, og har 28 dager (29 i et skuddår). Den var årets siste i den romerske kalenderen. I norrøn tradisjon het måneden «gjø» eller «goe» etter Torres datter. I Rogaland ble måneden kalt «kjerringmåneden».
På dansk het den tidligere «blidemåned», og dette navnet ble også brukt i norske almanakker fra 1644 til 1827.
Navnets opprinnelse
Romerne knyttet også månedens navn til renselse, og den romerske gudinnen Juno brukte tilnavnet Februa, Februata eller Februtis i sitt rensende aspekt.
Hos romerne kan Februus ha blitt til Febris, gudinnen som beskyttet mot feber og malaria. I antikkens Roma var det tre templer for Febris, det ene mellom Palatinhøyden og sumpen Velabrum ned mot Tiberen, der faren for malaria-smitte var overhengende.
Hvert år 15. februar feiret man lupercalia-festen på Palatinhøyden, og ofret en hund og to geitebukker. Av geiteskinnet laget man lendekleder til unge menn, som deretter som festens høydepunkt sprang rundt høyden og pisket forbipasserende kvinner med februa, dvs strimler af geiteskinnet, et ritual som skulle gjøre dem fruktbare.
Skuddår
Februar var opprinnelig (i den eldre romerske kalender) den siste, og fikk av den grunn den ekstra dagen i skuddår.
Årets korteste måned
Det er ikke kjent hvorfor februar er kortere end de andre månedene. En utbredt forklaring stammer fra munken Johannes de Sacrobosco, som i De Anni Ratione fra 1235 kritiserte den julianske kalenderen, og presenterte en fortelling om at februar opprinnelig hadde hatt 29 dager, men at Senatet overførte en dag fra februar til august, slik at måneden som var oppkalt etter Augustus, ikke ble kortere enn juli, som var oppkalt etter Julius Cæsar.
Forklaringen er feil, noe som fremgår av veggmalerier som viser at månedene hadde ulikt antall dager også før Cæsar endret dem.
En mer troverdig forklaring involverer den romerske sagnkongen Numa Pompilius (715 - 673 f.Kr), som etter tradisjonen innførte månedene januar og februar etter at vinteren tidligere hadde vært en periode uten måneder. Den første romerske kalenderen ble tilskrevet Romulus, og var på 304 dager fordelt på ti måneder, som raskt ble helt feil.
Numas kalenderår hadde derimot 13 måneder, de fleste med ulikt antall dager, fordi det den gangen ble regnet som lykkebringende: Martius (31 dager) - Aprilis (29 dager) - Maius (31 dager) - Iunius (29 dager) - Quintilis (31 dager) - Sextilis (29 dager) - Septembris (29 dager) - Octobris (31 dager) - Novembris (29 dager) - Decembris (29 dager) - Ianuarius (29 dager) - Februarius (28, 23 eller 24 dager) - Intercalaris (27 dager), også kalt Mercedonius. Denne måneden ble fjernet da Cæsar reformerte kalenderen i 46 f.Kr og nøyde seg med 12 måneder.
Annet
Februar begynner samme ukedag som mars og november i vanlige år, og som august i skuddår.
The Amazing Spider-Man (2012)
The Amazing Spider-Man er en amerikansk eventyrfilm fra 2012 som omhandler Spider-Man. Filmen er regissert av Marc Webb, og har Andrew Garfield, Emma Stone og Rhys Ifans i hovedrollene. Filmen kom på kino i 2012.
Handling
Peter Parker (Andrew Garfield) er en 17 år gammel high school-outsider som bor i New York sammen med hans onkel Ben (Martin Sheen) og tante May (Sally Field), siden hans foreldre Richard (Campbell Scott) og Mary (Embeth Davidtz) på mystisk vis forsvant da Peter var liten. På skolen er han ofte i klammeri med den populære Eugene "Flash" Thompson (Chris Zylka), som er kaptein på basketballaget. Etter en av Flashs siste stunt, kommer Peter i kontakt med den intelligente og skoleflinke Gwen Stacy (Emma Stone), datter av politimester George Stacy (Denis Leary), og de faller for hverandre øyeblikkelig.
Pilersuisoq
Pilersuisoq er den største dagligvarekjeden på Grønland.
The Amazing Spider-Man (2012)
Handling
Senere samme dag hjelper Peter onkel Ben med å rengjøre kjelleren, og Peter finner sin fars gamle koffert, som inneholder en uferdig formel for reptile DNA-baserte generisk serum, som gjør at vanlige folk kan utvikle krefter dyr besitter. Richard var med på å utvikle dette serumet sammen med hans businesspartner Dr. Curt Connors (Rhys Ifans), som Peter finner ut at for tiden jobber for et legemiddelselskap kalt Oscorp, og han tar seg inn i bedriftens base, som er Oscorp-bygningen i Manhattan. Der støter han på Gwen, som tilfeldigvis er lærling der. Gwen introduserer Peter for Dr. Connors og hans sjef Dr. Rajit Ratha (Irrfan Khan), som har en mappe med det samme symbolet Peter så i sin fars koffert.
Pilersuisoq
Kjeden er en del av KNI (tidligere Grønlands Handel). Dette selskapet har røtter tilbake til 1774, da Den Kongelige Grønlandske Handel (KGH) ble etablert.
The Amazing Spider-Man (2012)
Handling
Peter følger etter Ratha til et rom hvor genetisk utviklede edderkopper skapt av Richard blir brukt til å produsere kunstig, flytende edderkoppspinnvæske. Peter stjeler en av væskepatronene og blir tilfeldigvis bitt av en av edderkoppene mens han gjør det. På vei hjem og gjennom den påfølgende dagen utvikler Peter edderkoppliknende krefter. Han får sine første erfaringer med disse kreftene på toget hjem, da han uten å mene det skaper problemer for noen av passasjerene ved hjelp av kreftene. Han bruker også kreftene til å gjøre narr av Flash i en basketballduell, som resulterer i at han ødelegger basketballkurven- og platen, og havner på rektors kontor. Onkel Ben må gå tidlig fra jobben for å hente Peter, og han gir ham en tale om makt og ansvar.
Pilersuisoq
De har til sammen 65 butikker i 10 byer og 53 bygder. I tillegg driver de taxfree-butikkene på lufthavnene i Narsarsuaq og Kangerlussuaq. Denne driften overtok de i 2002.
The Amazing Spider-Man (2012)
Handling
Peter besøker Connors og presenterer seg selv som Richards sønn. De tilbringer dagen sammen mens de gjør ferdig formelen faren begynte på, før Peter husker at han egentlig skulle følge tante May hjem fra togstasjonen, på grunn av at onkel Ben måtte jobbe sent. Peter kommer hjem, og finner ut at tante May har gått tolv kvartaler alene så sent på natten. Han krangler heftig med onkel Ben, som forteller ham at Richard en gang sa at ansvar kommer over valg. Peter svarer syrlig med et spørsmål om hvor faren forsvant til, og føler at faren burde ha fortalt ham det selv. Han forlater dem, går ut igjen og ødelegger døra på veien. Onkel Ben går etter ham. Peter går inn i en nærbutikk hvor kassamannen (Michael Barra) gjør narr av ham for å ikke ha nok penger til å kjøpe sjokolademelk. Som hevn velger Peter å ikke stoppe en tyv (Leif Gantvoort) fra å robbe kassamannen etter å ha truet ham med pistol. Tyven støter på onkel Ben, som prøver å stoppe ham. Onkel Ben blir skutt etter en kortvarig slagsmål.
Peter overhører senere at en politimann nevner at tyven hadde en stjernetatovering på håndleddet, og han bestemmer seg for å hevne seg. Han bygger mekaniske spindelskytere som gjør at han kan bruke den kunstige spindelvæsken han fikk i seg fra Oscorp som et våpen. Han lager også en uniform gjør at han kan gå under tittelen som Spider-Man. Imens fremstiller Connors serumet, men finner ut at testing på dyr har resultert i forskjellige grader av genetiske mutasjoner. Når Ratha, som håper å bruke serumet til å kurere selskapets kreftsyke direktør Norman Osborn, prøver å få ham til å teste det ut på mennesker, nekter han å gjøre det. Ratha gir ham sparken. Connors prøver det ut på seg selv, og som en følge av stress forandrer han seg til en kjempeøgle, snart kjent som the Lizard.
Samme natt ødelegger Spider-Man en politioperasjon ledet av politimester Stacy uten å mene det, ved å fange en biltyv, og blir jaget av Stacy og hans menn til Brooklyn Bridge, hvor Ratha blir angrepet av the Lizard midt i en trafikkork. Spider-Man kjemper mot the Lizard, som flykter da han forvandler seg tilbake til menneskeform. Imens redder Peter en liten gutt som heter Jack (Jake Keiffer), som var fanget inne i en brennende bil. Jacks far, bygningsarbeideren Ray (C. Thomas Howell), lover å gi ham noe tilbake senere for å ha reddet sønnen.
Peter innleder et forhold med Gwen og forteller henne også at han er Spider-Man, samtidig som hennes far gir ut en arrestordre på Spider-Man. Peter begynner å mistenke Connors for å være the Lizard, som planlegger å stjele Ganali Device-prosjektet for å spre vaksinen i flytende form utover hele New York, så innbyggere i hele byen kan forvandle seg til kjempeøgler.
Spider-Man følger sporene, som går ned i kloakkrørene, og finner der Connors' holdested, hvor han har bygget et laboratorium. Han blir der angrepet av the Lizard, men klarer å flykte. Under angrepet finner the Lizard ut at Spider-Mans sanne identitet er Peter, og angriper dermed Midtown High school, skolen til Peter. Der utkjemper de en ny duell, som blir avbrutt av at politimester Stacy og hans menn, som jager Spider-Man. The Lizard forvandler seg tilbake til Connors, som stjeler the Ganali Device, og setter kurs for Oscorp-bygningen, hvor han planlegger å utløse det biologiske angrepet.
Peter kontakter Gwen og ber henne om å dra til Oscorp og bruke deres data til å lage en motgift. Imens blir Spider-Man fanget av politimester Stacy, som tar av ham masken. Peter overbeviser Stacy om å la ham gå, og greier etterhvert (med god hjelp fra Ray, som instruerer sine kolleger til å sette opp en rekke med kraner for å gi ham klar bane til) å nå Oscorp-bygningen, til tross for at han ble skutt i foten av en av politimennene.
Spider-Man og the Lizard utkjemper nok en kamp på toppen av taket, hvor politimester Stacy og hans datter Gwen møtes, og Gwen gir ham motgiften. Stacy avleder the Lizard, slik at Spider-Man kan sette inn motgiften i the Ganali Device, men blir dødelig såret av øglemutanten. Når motgiften settes inn blir Connors' mutasjon reversert og hans gamle jeg returnerer til overflaten da han redder Peter fra å falle fra toppen av bygningen. Peter skynder seg bort til politimester Stacy, som imidlertid dør i armene hans.